कल्हण कोला किश समां पैह्‌लें जिनें कश्मीरियें इतिहासक बिशें पर (संस्कृत च) कविता लिखी उंदे चा दऊं नां बड़े मश्हूर न। इक शंकुक जिसने (813 ई. च) मम्म ते उप्पल दे उस खून-खराबे आले जुद्धै गी अपने काव्य ‘भुवनभेद’ दा बिशे बनाया जिस च (कल्हण दे अनुसार) लोथें ने वितस्ता दी धारा रुकी गेई ही। दूआ बिल्हण, जिसनै (11 मीं सदी दे आखर च) ‘बित्र्रमांक देव चरित’ च अपने संरक्षक (कर्नाटक दे) राजा वित्र्रमादित्य षप्ट दी ब्हादरी दे शलैपा परस्ती दे घेरे च इक काव्य रचेआ। कल्हण आस्तै जरूरी हा जे ओ इस रवायत दी बत्ता कोला हटियै आपूं गै अपनी बत्त पद्धरी करै। जेकर कविता दे बिशे गी सीमत नेईं रक्खै ते काव्य शास्तर दे लिहाज कन्ने संस्कृत ( प्रबन्ध काव्य) दी परंपरा जे बंधनें कोला बी सुतैंतर होई जा।